Senedd Fyw: 28 Mehefin 2016 - Newyddion
Senedd Fyw: 28 Mehefin 2016
10am Y Pwyllgor Cyllid
Datganiad gan Ysgrifennydd y Cabinet dros Gymuedau a Phlant: y Lluoedd Arfog
Cyhoeddwyd am 16:40 28 Meh 201616:40 28 Meh 2016
A dyna ddiwedd y darllediad o'r Siambr am heddiw.
Fe fydd Senedd Fyw yn ôl brynhawn yfory am 1.30pm ar gyfer y Cyfarfod Llawn nesaf.
Jane Bryant wedi ei hethol yn gadeirydd.
Cyhoeddwyd am 16:39 28 Meh 201616:39 28 Meh 2016
Y Pwyllgor Polisi a Deddfwriaeth Wrth Gefn
David Rees wedi ei ethol yn gadeirydd.
Cyhoeddwyd am 16:38 28 Meh 201616:38 28 Meh 2016
Mike Hedges wedi ei ethol yn gadeirydd.
Simon Thomas wedi ei ethol yn gadeirydd.
Cyhoeddwyd am 16:37 28 Meh 201616:37 28 Meh 2016
Bethan Jenkins wedi ei hethol yn gadeirydd.
Cyhoeddwyd am 16:36 28 Meh 201616:36 28 Meh 2016
Huw Irranca-Davies Llafur wedi ei ethol yn gadeirydd.
Cyhoeddwyd am 16:35 28 Meh 201616:35 28 Meh 2016
Mae Mark Reckless UKIP wedi ei ethol yn Gadeirydd y Pwyllgor Newid Hinsawdd, Amgylchedd a Materion Gwledig.
Cyhoeddwyd am 16:19 28 Meh 201616:19 28 Meh 2016
Gwasanaeth Coffa yng Nghoedwig Mametz
Mae Carl Sargeant yn dweud y bydd y Prif Weinidog Carwyn Jones yn cynrychioli pobl Cymru yn y Gwasanaeth Coffa yng Nghoedwig Mametz ar Orffennaf 7 i anrhydeddu y rhai gollodd eu bywydau.
Mae'n dweud bod Llywodraeth Cymru wedi cyfrannu tuag at y gofeb goffa sydd wedi ei chodi i "nodi dewrder ac aberth" aelodau Adran 38 (Cymreig) yng Nghoedwig Mametz.
Amgueddfa Genedlaethol CymruCopyright: Amgueddfa Genedlaethol Cymru
Cyhoeddwyd am 15:59 28 Meh 201615:59 28 Meh 2016
Datganiad ar y Lluoedd Arfog
Am yr hanner awr nesa fe fydd yr aelodau yn gwrando ar ddatganiad gan Ysgrifennydd y Cabinet dros Gymunedau a Phlant, Carl Sargeant, ar y Lluoedd Arfog.
Yn gyfystyr â blocio gwelyau
Mae pobl sy'n byw mewn tai cymdeithasol heb angen "yn gyfystyr â blocwyr gwelyau" yn ôl Neil Hamilton.
"Mae nhw'n amddifadu y bobl hynny sydd ag anghenion cymdeithasol gwirioneddol rhag y cyfle i gael to uwch eu pen."
Cyhoeddwyd am 15:50 28 Meh 201615:50 28 Meh 2016
'O blaid cystadleuaeth trethi rhwng awdurdodaethau'
Mae Neil Hamilton yn cydnabod bod 'na rwygiadau o fewn UKIP ar ddatganoli trethi, ond mae'n dweud ei fod " o blaid cystadleuaeth trethi rhwng awdurdodaethau."
Cyhoeddwyd am 15:42 28 Meh 201615:42 28 Meh 2016
Gresynu at ddiddymu'r Hawl i Brynu
Mae arweinydd y Ceidwadwyr Andrew RT Davies yn mynegi pryder y bydd mesur yn cael ei gyflwyno i ddiddymu'r Hawl i Brynu a'r Hawl i Gaffael. Mae'n dweud bod yr Hawl i Brynu wedi bod yn gaeffaeliad dros y 30 mlynedd ddiwetha.
Cyhoeddwyd am 15:25 28 Meh 201615:25 28 Meh 2016
Blaenoriaethau Deddfwriaethol
Bydd cyfraith newydd i gael gwared ar "ddiwygiadau niweidiol" Llywodraeth y DU i hawliau gweithwyr o fewn gwasanaethau cyhoeddus datganoledig Cymru yn cael ei chyflwyno gan Lywodraeth Cymru yn ystod blwyddyn gyntaf y pumed Cynulliad, medd y Prif Weinidog, Carwyn Jones.
Wrth ddatgelu rhaglen ddeddfwriaethol Llywodraeth Cymru ar gyfer 2016-17 mae Mr Jones yn dweud y bydd chwe Mesur yn cael eu cyflwyno dros y flwyddyn nesaf - yn amrywio o sefydlu trethi datganoledig newydd i Gymru i sicrhau gwelliannau ym maes iechyd y cyhoedd, gan sicrhau cyflenwad digonol o dai cymdeithasol drwy ddiddymu'r Hawl i Brynu, a diwygio'r system gymorth ar gyfer plant a phobl ifanc ag anghenion dysgu ychwanegol.
Cyhoeddwyd am 15:14 28 Meh 201615:14 28 Meh 2016
Datganiad ar y Rhaglen Ddeddfwriaethol
Yr eitem nesa gerbron y Siambr yw datganiad gan y Prif Weinidog ar y Rhaglen Ddeddfwriaethol.
Cyhoeddwyd am 15:12 28 Meh 201615:12 28 Meh 2016
Cynnig i sefydlu Pwyllgorau wedi ei gymeradwyo
Mae 13 o bwyllgorau i gyd ac mae pwy sydd yn cadeirio pob pwyllgor yn ddibynnol ar sawl aelod sydd gan bob plaid.
Fe fydd AC Llafur yn cadeirio chwech o bwyllgorau, gan gynnwys y Pwyllgor Addysg, Plaid Cymru'n cadeirio tri, gan gynnwys Iechyd a'r Ceidwadwyr yn cadeirio dau bwyllgor, un ar yr Economi.
Un o aelodau UKIP fydd yn cadeirio'r Pwyllgor Newid Hinsawdd, Amgylchedd a Materion Gwledig yn dilyn cytundeb trawsbleidiol. Mae grwp UKIP yn cynnig Mark Reckless fel ei hymgeisydd.
Cyhoeddwyd am 15:03 28 Meh 201615:03 28 Meh 2016
Goblygiadau canlyniad y refferendwm
Mae goblygiadau canlyniad y refferendwm yn hawlio'r sylw yn y cynigion am ddatganiadau, gan gynnwys dyfodol pysgota, arian ar gyfer ymchwil prifysgol a hefyd dyfodol rhaglen y Gronfa Strwythurol Ewropeaidd bresennol 2014-2020 yn gyffredinol.
Cyhoeddwyd am 14:48 28 Meh 201614:48 28 Meh 2016
Yr eitem nesaf yn y Siambr yw'r Datganiad a Chyhoeddiad Busnes sy'n amlinellu busnes y Cynulliad ar gyfer y tair wythnos nesaf.
'Peryglon mawr o gynnal ail refferendwm'
Byddai yna "berygl mawr" o gynnal ail refferendwm yn ôl y prif weinidog.
Byddai pobl wnaeth bleidleisio dros adael "yn gwylltio mwy a byddai'r gwylltineb yna yn troi'n rhywbeth mwy annifyr" meddai.
Cyhoeddwyd am 14:45 28 Meh 201614:45 28 Meh 2016
Amser ar gyfer cyd-weithio trawsbleidiol a chonsensws na na welwyd o'r blaen
Mae David Rowlands UKIP yn dweud ei bod hi'n bryd ar gyfer "cyd-weithio trawsbleidiol a chonsensws na welwyd o'r blaen."
Mae'n dweud " Rydyn ni, a oedd yn rhan o'r Ymgyrch Gadael, yn llwyr gefnogi unrhyw gamau gan Lywodraeth Cymru i sicrhau nid yn unig bod yr arian gafodd ei addo i Gymru gan Lywodraeth San Steffan yn cael ei roi, ond hefyd cyfran deg o'r cronfeydd yn sgil Brexit.